rejauldu/bengali-wikipedia huggingface dataset:
মহাভারতে বর্ণিত হস্তিনাপুরের রাজা। পাণ্ডবদের পিতা। বিচিত্রবীর্যের কনিষ্ঠ সন্তান। অভিশপ্ত জীবনের কারণে স্ত্রী সহবাসের পর দেহ ত্যাগ করেন। পাণ্ডুর দুই স্ত্রী। যথাঃ কুন্তী এবং মাদ্রী। পাণ্ডু একজন বীর হিসাবে চিত্রিত করা হয়েছে।   জন্ম  শান্তনুর কনিষ্ঠ পুত্র বিচিত্রবীর্যের মৃত্যু হয় নিঃসন্তান অবস্থায়। হস্তিনাপুর রাজহীন দেখে রাজমাতা সত্যবতী তার জ্যেষ্ঠতম পুত্র, ব্যাসদেবকে আহ্বান করেন তার দুটি পুত্রবধূ অম্বিকা ও অম্বালিকার গর্ভে নিয়োগ প্রথায় দুটি সন্তান উৎপন্ন করতে। ব্যাসদেবের মন্ত্রবলে অম্বালিকার গর্ভসঞ্চার হলে, তিনি একটি পাণ্ডুবর্ণ সন্তানের জন্ম দেন। এই সন্তানের নাম হয় পাণ্ডু। পাণ্ডুর নামের অর্থ ফ্যাকাশে।   রাজত্ব  এবং বিবাহ  তিনি তীরন্দাজি, রাজনীতি, প্রশাসন এবং ধর্ম বিষয়ে  ভীষ্মের কাছে শিক্ষা নেন। তিনি ছিলেন একজন দুর্দান্ত তীরন্দাজ এবং মহারথী (যোদ্ধা)।অম্বিকার গর্ভের সন্তান ধৃতরাষ্ট্র অন্ধ হওয়ার ফলে, প্রাপ্তবয়স্ক হওয়ার পর পাণ্ডু রাজা হন। তিনি যথেষ্ট প্রজাবৎসল ছিলেন। তার বিবাহ হয় কুন্তীভোজের পালিতা কন্যা, তথা বসুদেবের বোন কুন্তীর সাথে। পরবর্তীকালে মদ্রদেশের রাজকন্যা মাদ্রীর সাথে তার বিবাহ হয়।ভীষ্ম এই বিবাহের প্রস্তাব করেছিলেন। তিনি পরবর্তীকালে সিন্ধু রাজ্য, কাশী, অঙ্গ, ত্রিগর্ভ রাজ্য, কলিঙ্গ, মগধের অঞ্চলগুলি জয় করেছিলেন । এভাবে তিনি সমস্ত রাজাদের উপরে তার আধিপত্য প্রতিষ্ঠা করেন এবং তাঁর সাম্রাজ্যের পরিধি আরও বাড়িয়ে তোলেন।   কিন্দমের অভিশাপ  বিয়ের পর মৃগয়ার সময়ে তিনি ভুলবশত দুটি মিলনরত হরিণকে বিদ্ধ করেন। সেটি ছিল আসলে ঋষি কিন্দম ও তার স্ত্রী, যারা সন্তান উৎপন্ন করতে মিলিত হয়েছিলেন। কিন্দম অভিশাপ দেন যে পাণ্ডুও স্ত্রীসম্ভোগকালে মৃত্যুবরণ করবেন।   রাজ্যত্যাগ  ঋষি অভিশাপে বিচলিত হয়ে  প্রায়শ্চিত্ত করার জন্য তিনি তাঁর রাজ্য ধৃতরাষ্ট্র এর হাতে দিয়েছিলেন এবং বনে নির্বাসনে যান। সেখানে তিনি স্ত্রীদের সাথে তপস্বীর মত জীবনযাপন করতেন।   পুত্রদের জন্ম  অভিশাপের ফলে পাণ্ডুর সন্তানলাভের পথ বন্ধ হয়ে গেলে  কুন্তী দুর্বাসমুনির থেকে প্রাপ্ত বিশেষ দিব্যমন্ত্রর সাহায্যে ধর্ম দেবতাকে আহ্বান করে তার ঔরসে যুধিষ্ঠিরকে জন্ম দেন। এইভাবে কুন্তী বায়ুর মাধ্যমে ভীম, ও ইন্দ্র দেবের মাধ্যমে অর্জুনকে জন্ম দেন। মাদ্রীও একই মন্ত্রের বলে অশ্বিনীকুমারদ্বয়কে আহবান করে নকুল ও সহদেবকে জন্ম দেন।এরাই পঞ্চপাণ্ডব।কিছু মতানুসারে একবার মাদ্রী লুকিয়ে দেবী সরস্বতীকে আহ্বান করেন।কিন্তু যেহেতু দেবী সরস্বতী একজন নারী তিনি বরদান দেন কোনো পুরুষের সাথে সঙ্গম করলে মাদ্রি গর্ভবতী হবেন এবং সরস্বতীর মতো একটি কন্যার জন্ম দেবেন।যখন পাণ্ডু জোর করে মদ্রীর সাথে সঙ্গম করেন তখন মাদ্রী গর্ভবতী হয়ে পড়েন।এরপর মাদ্রী যখন সহমরণের জন্যে চিতায় উঠেন তার চিতার উপরে একটি কন্যার জন্ম হয়।সরস্বতীর কন্যা হওয়ায় নাম রাখা হয় শাশ্বতী।ইনি কীর্তিকা বা শঙ্কুবতী নামেও পরিচিত।   মৃত্যু  এরপর একদিন বসন্তকালে মাদ্রীকে দেখে মোহিত হয়ে তিনি অভিশাপের কথা ভুলে যান । মোহের বশে মাদ্রীর সাথে সম্ভোগ করতে গিয়ে তার মৃত্যু হয়।নিজেকে স্বামীহন্তা ভেবে  নিজের সন্তানদের ভার কুন্তীর হাতে দিয়ে মাদ্রীও তাঁর পতির সাথে সহমরণে যান।   আরও দেখুন   মহাভারত  দুর্বাসা   তথ্যসূত্র    বহিঃসংযোগ   বিষয়শ্রেণী:মহাভারত বিষয়শ্রেণী:মহাভারতের চরিত্র
বিজ্ঞানের সংজ্ঞা অনুযায়ী, যে তাপগতীয় প্রক্রিয়া প্রত্যাবর্তী নয় তাকে অপ্রত্যাবর্তী প্রক্রিয়া বলা হয়। তাপগতিবিজ্ঞানে এটি একটি বহুল ব্যবহৃত ধারণা।  তাপগতিবিজ্ঞানে, কোনও সিস্টেম এবং তার পারিপার্শ্বিকের তাপগতীয় অবস্থার পরিবর্তন ঘটলে, শক্তি ব্যয় না করে তা পরিপূর্ণভাবে প্রাথমিক অবস্থায় ফেরত নেওয়া যায় না। তবুও যে সিস্টেমে অপ্রত্যাবর্তী প্রক্রিয়া ঘটে তা প্রাথমিক অবস্থায় ফিরিয়ে আনা সম্ভব। তবে, অসম্ভব কাজটি হল সিস্টেমের পরিবেশকে প্রাথমিক অবস্থায় ফেরত আনা। অপ্রত্যাবর্তী প্রক্রিয়া মহাবিশ্বের এনট্রপি বৃদ্ধি করে। যেহেতু এনট্রপি একটি স্টেট ফাংশন বা অবস্থা অপেক্ষক, তাই প্রত্যাবর্তী ও অপ্রত্যাবর্তী প্রক্রিয়ায় সিস্টেমের এনট্রপির পরিবর্তন একই হয়ে থাকে। কোনও প্রক্রিয়া অপ্রত্যাবর্তী কিনা তা নির্ধারণ করতে তাপগতিবিদ্যার দ্বিতীয় সূত্র ব্যবহার করা যেতে পারে।  সকল প্রাকৃতিক জটিল প্রক্রিয়াই অপ্রত্যাবর্তী।Grazzini G. e Lucia U., 2008 Evolution rate of thermodynamic systems, 1st International Workshop "Shape and Thermodynamics" – Florence 25 and 26 September 2008, pp. 1-7 যদি পারস্পরিক মিথস্ক্রিয়াকারী অণুসমূহের কোনও তাপগতীয় প্রক্রিয়াকে, এক অবস্থা থেকে অন্য তাপগতীয় অবস্থায় রূপান্তর ঘটানো হয় তবে সিস্টেমের পরমাণু এবং অণুগুলির বিন্যাস বা সজ্জা এমনভাবে পরিবর্তিত হয় যা সহজে অনুমেয় নয়, এই সত্যের কারণেই অপ্রত্যাবর্তীতার উদ্ভব ঘটে।Lucia U., 2009, Irreversibility, entropy and incomplete information, Physica A: Statistical Mechanics and its Applications, 388, pp. 4025-4033 অবস্থা পরিবর্তনের সময়, কিছু শক্তি অণুসমূহের পারস্পরিক ক্রিয়ায় ব্যয় হয়। এসময়, আন্তঃআণবিক ঘর্ষণ এবং সংঘর্ষের কারণে কিছু তাপ শক্তি ক্ষয় বা অপচয় হবে। প্রক্রিয়াটি বিপরীতমুখী করলে এই শক্তি পুনরুদ্ধার করা সম্ভব হবে না।  একসময় প্রত্যাবর্তী বলে বিবেচিত বহু জৈবিক প্রক্রিয়া, বাস্তবে দুটি অপ্রত্যাবর্তী প্রক্রিয়ার জুটি হিসেবে প্রতিষ্ঠিত হয়েছে। একসময় মনে করা হত, সম্মুখ ও বিপরীতমুখী উভয় রাসায়নিক পরিবর্তনের অনুঘটক হিসেবে একটি এনজাইমই কাজ করে, তবে গবেষণায় দেখা গেছে যে এসব ক্ষেত্রে একজোড়া তাপগতীয় অপ্রত্যাবর্তী প্রক্রিয়া পরিচালনার জন্য একই ধরনের কাঠামোবিশিষ্ট দুটি পৃথক এনজাইম প্রয়োজন হয়। থাম্ব|অপ্রত্যাবর্তী রুদ্ধতাপীয় প্রক্রিয়া: যদি সিলিন্ডারটি নিখুঁতভাবে অন্তরক হয় তবে ডানদিকের দশায় পৌঁছানোর পর বাম-শীর্ষের প্রাথমিক অবস্থায় আর পৌঁছানো সম্ভব না। বরং, প্রাথমিক চাপের দশায় ফেরত যাওয়ার সময় বাম দিকের নীচের অবস্থাটি ধরে নেওয়া হয় কারণ শক্তি তাপে রূপান্তরিত হয়।   অপ্রত্যাবর্তী প্রক্রিয়ার উদাহরণ  ভৌত জগতে, বহু অপ্রত্যাবর্তী প্রক্রিয়া ঘটতে দেখা যায়। এর জন্য শক্তি স্থানান্তরে ১০০% দক্ষতা অর্জনের অক্ষমতাকে দায়ী করা যেতে পারে। নিম্নে কিছু স্বতঃস্ফূর্ত ঘটনার তালিকা রয়েছে যারা বিভিন্ন প্রক্রিয়ার অপ্রত্যাবর্তীতায় ভূমিকা রাখে।   জন্ম (মানুষের ক্ষেত্রে প্রসব)  বয়স বৃদ্ধি  মৃত্যু  সসীম তাপমাত্রা পার্থক্যে তাপ স্থানান্তর  ঘর্ষণ  অস্থিতিস্থাপক বিকৃতি  রোধ এর মধ্য দিয়ে তড়িৎ প্রবাহ  হিস্টেরেসিস প্রক্রিয়ায় চুম্বকায়ন  তরলের অনিয়ন্ত্রিত প্রসারণ  স্বতঃস্ফূর্ত রাসায়নিক বিক্রিয়া  বিভিন্ন গঠন/অবস্থার পদার্থের স্বতঃস্ফূর্ত মিশ্রণ   আরও দেখুন   তাপগতিবিদ্যার সূত্র  এনট্রপি  প্রত্যাবর্তী প্রক্রিয়া   তথ্যসূত্র   বিষয়শ্রেণী:তাপগতিবিজ্ঞান
বাণেশ্বর বিদ্যালঙ্কার অষ্টাদশ শতকের একজন বিখ্যাত বাঙালি পণ্ডিত, কাব্য এবং নাট্যকার।  জীবনী বাণেশ্বর বিদ্যালঙ্কার হুগলি জেলার গুপ্তিপাড়ার বাসিন্দা ছিলেন। তাঁর পিতার নাম রামদেব তর্কবাগীশ। তিনি ছিলেন গুপ্তিপাড়ার প্রসিদ্ধ শুভাকরের বংশধর।  বাণেশ্বর বিদ্যালঙ্কার নদীয়ার রাজা কৃষ্ণচন্দ্রের সভাপণ্ডিত ছিলেন। কোন কারণবশত কৃষ্ণচন্দ্র তাঁর উপর রেগে গেলে তিনি বর্ধমানরাজ চিত্রসেনের আশ্রয়ে যান। তিনি বর্ধমানরাজের আদেশে ১৭৪৪ খ্রিস্টাব্দে গদ্যেপদ্যে চিত্রচম্পূ গ্রন্থ রচনা করেন। এই বইটিতে বর্গীর হাঙ্গামার বহু বিবরণ পাওয়া যায়। চিত্রসেনের মৃত্যুর পর তিনি আবার কৃষ্ণচন্দ্রের রাজসভায় যান এবং এর কিছুদিন পরে তিনি নদীয়া ত্যাগ করে কলকাতায় রাজা নবকৃষ্ণের আশ্রয়ে থাকেন। ওয়ারেন হেস্টিংস যে ১১ জন পণ্ডিতের সাহায্যে বিবাদার্ণবসেতু নামে বিরাট ধর্মশাস্ত্রসংগ্রহ রচনা করান তিনি তাঁদের অন্যতম। এই বইটি ব্রিটিশ আমলে হিন্দু আইনের আদিগ্রন্থ এবং দীর্ঘকাল সুপ্রীম কোর্টের একমাত্র আইনগ্রন্থ ছিল। হ্যালহেড এটি ইংরেজিতে অনুবাদ করেন। তাঁর অনুবাদের নাম A Code of Gentoo Law, যা ১৭৭৬ খ্রিস্টাব্দে ইংল্যান্ড থেকে গ্রন্থাকারে প্রকাশিত হয়। বাণেশ্বর রচিত আটটি গ্রন্থ এ যাবৎ পাওয়া গেছে। সেগুলি হলো: চিত্রচম্পূ, বিবাদার্ণবসেতু, রহস্যামৃত, তারাস্তোত্র, দেবীস্তোত্র, চন্দ্রাভিষেক ও কাশীশতক। চিত্রচম্পূ কাব্যটি একাধারে ইতিহাস ও ভূগোল। এতে চিত্রসেন সম্পর্কে অনেক তথ্য লিপিবদ্ধ হয়েছে। তাঁর রচনা বলে প্রসিদ্ধ কিছু উদ্ভট সংস্কৃত কবিতার সন্ধান পাওয়া যায়।   তথ্যসূত্র    সংসদ বাঙালি চরিতাভিধান - প্রথম খণ্ড - সাহিত্য সংসদ  বিষয়শ্রেণী:বাঙালি পণ্ডিত বিষয়শ্রেণী:বাঙালি নাট্যকার বিষয়শ্রেণী:হুগলি জেলার ব্যক্তি
উলাশ বেরকিম তুমের (; জন্ম: ৩০ এপ্রিল ২০০২; বেরকিম তুমের নামে সুপরিচিত) হলেন একজন তুর্কি তীরন্দাজ, যিনি তুরস্কের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  তুমের তুরস্কের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।  প্রারম্ভিক জীবন উলাশ বেরকিম তুমের ২০০২ সালের ৩০শে এপ্রিল তারিখে তুরস্কের চানাকালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন তুমের তুরস্কের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৭৬ পয়েন্ট নিয়ে তিনি ১০ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৫তম স্থান অধিকারী মেক্সিকোর কার্লোস রোহাসের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে ব্র্যাডি এলিসনের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি মেতে গাজোজ এবং আব্দুল্লাহ ইলদিরমিশের সাথে তুর্কি দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৪টি ১০ পয়েন্ট অর্জন করে সর্বমোট ১৯৯২ পয়েন্ট নিয়ে ৬ষ্ঠ স্থান অধিকার করেছিল। অতঃপর প্রাথমিক পর্বে তারা কলম্বিয়াকে ৫–৪ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে ফ্রান্সের কাছে ৫–৪ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা চীনকে পরাজিত করে ব্রোঞ্জ পদক জয়লাভ করেছে।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি পুরুষ তীরন্দাজ বিষয়শ্রেণী:তুরস্কের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী
আল-সুলতানিয়াহ মাদ্রাসা ( ) হল একটি মাদ্রাসা কমপ্লেক্স যা সিরিয়ার প্রাচীন শহর আলেপ্পোর সিটাডেল প্রবেশদ্বারের পাশে অবস্থিত। এটি একটি ধর্মীয়, শিক্ষামূলক এবং অন্ত্যেষ্টিক্রিয়া কমপ্লেক্স। এতে আইয়ুবীয় সুলতান সালাদিনের পুত্র সুলতান মালিক আল-জাহের এর সমাধি রয়েছে।Sultaniyya Madrasa  Archnet Digital Library. তবে, স্যাটেলাইট ছবি দেখায় যে এটি অস্তিত্বের বাইরে বোমা বিস্ফোরিত হয়েছে।   আরও দেখুন    আল-ফিরদাউস মাদ্রাসা  আল-উসমানিয়াহ মাদ্রাসা  আল-জাহিরিয়াহ মাদ্রাসা  আলেপ্পোর প্রাচীন শহর  খসরুবিয়া মসজিদ  মধ্যযুগীয় আরবি এবং পশ্চিম ইউরোপীয় গম্বুজের ইতিহাস   তথ্যসূত্র   বিষয়শ্রেণী:১৩শ শতাব্দীর মাদ্রাসা বিষয়শ্রেণী:আলেপ্পোর মাদ্রাসা বিষয়শ্রেণী:সিরিয়ার সমাধিসৌধ বিষয়শ্রেণী:আইয়ুবীয় স্থাপত্য বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
সোকল্লু মেহমেদ পাশা মসজিদ ( হচ্ছে ১৬ শতকের একটি উসমানী মসজিদ। মসজিদটি উত্তর-পশ্চিম তুরস্কের কার্ক্লেরেলি প্রদেশের লুলেবুর্গাজ শহরে অবস্থিত।   উসমানী উজিরে আজম সোকোল্লু মেহমেদ পাশার (কার্যকাল: ১৫৬৫–১৫৭৯) অনুদানে মসজিদটি নির্মিত হয়। এর নকশা প্রণয়ন করেন রাজকীয় স্থপতি মিমার সিনান। এটি ১৫৬৫ সাল থেকে ১৫৬৯-৭০ সালের মধ্যে নির্মিত হয়েছে। একটি বিশাল কমপ্লেক্স এর অংশ হিসেবে এর সাথে একটি মাদরাসা একটি ধর্মশালা এবং একটি পান্থশালা অন্তর্ভুক্ত রয়েছে।    তথ্যসূত্র    গ্রন্থপঞ্জি      বহিঃসংযোগ   আর্কনেট-এ Sokollu Mehmet Paşa Külliyesi  বিষয়শ্রেণী:তুরস্কের উসমানীয় মসজিদ বিষয়শ্রেণী:১৬শ শতাব্দীর মসজিদ
অন্ধ্রপ্রদেশ ভারতের ২৮টি অঙ্গরাজ্যের মধ্যে একটি।  অন্ধ্র নামক এই প্রদেশের উল্লেখ বহু প্রাচীন সংস্কৃত গ্রন্থ, যেমন ৮০০ খ্রিস্টপূর্বাব্দের বেদের ঐতরিয় ব্রাহ্মণে পাওয়া যায়। বিভিন্ন বৌদ্ধ ধর্মগ্রন্থ অনুসারে, অসসক (পালি) বা অশ্মক (अश्मक) নামে খ্রিস্টপূর্ব ৭০০ থেকে ৪২৫ বা ৩৪৫ খ্রিস্টপূর্বাব্দের এক মহাজনপদের নাম পাওয়া যায়। এই মহাজনপদ গোদাবরী ও কৃষ্ণা নদীর মাঝে অবস্থিত ছিল।  বর্তমানের অন্ধ্রপ্রদেশ ভারতের স্বাধীনতা লাভের পরে একটি অঙ্গরাজ্য হিসেবে জন্মলাভ করে। তার পূর্বে এটি মাদ্রাজ প্রেসিডেন্সির অন্তর্গত ছিল।   সারাংশ  খ্রিষ্টপূর্ব ষষ্ঠ শতাব্দীতে, ভারতের ষোড়শ মহাজনপদের একটি ছিল অশ্মক। পরবর্তীকালে এটি সাতবাহন সাম্রাজ্যের (২৩০ খ্রিস্টপূর্বাব্দ - ২২০ খ্রিস্টাব্দ) অন্তর্গত হয়, যারা অমরাবতী শহরটি তৈরি করে। সাতবাহন সাম্রাজ্য উন্নতির শিখরে ওঠে গৌতমীপুত্র সাতকর্ণীর রাজত্বকালে। সাতবাহন সাম্রাজ্যের পতনের পরে মাৎসান্যয় শুরু হয়, এবং অঞ্চলটি ক্ষুদ্র ক্ষুদ্র অংশে বিভক্ত হয়ে স্থানীয় রাজাদের দ্বারা শাসিত হতে শুরু করে। পরবর্তীকালে ইক্ষাবু সাম্রাজ্যের সূচনা হলে এই কৃষ্ণা নদীর তীর পর্যন্ত এই অঞ্চল তাদের শাসনাধিকারে আসে।  চতুর্দশ শতাব্দীতে, পল্লবরা অন্ধ্রপ্রদেশের দক্ষিণ থেকে তামিলাকম পর্যন্ত তাদের সাম্রাজ্য বিস্তৃত করে। তাদের রাজধানী হয় কাঞ্চিপুরম। প্রথম মহাদেববর্মন (৫৭১-৬৩০ খ্রিঃ) ও প্রথম নরসিংহবর্মনের (৬৩০ -৬৬৮ খ্রিঃ) রাজত্বকালে এই সাম্রাজ্য সবথেকে শক্তিশালী হয়। নবম শতাব্দীর শেষপর্যন্ত দক্ষিণের তেলেগুভাষী অঞ্চল ও তামিলাকমের উত্তরাঞ্চলে পল্লবদের আধিপত্য বজায় ছিল।   তথ্যসূত্র    বহিঃসংযোগ
জন ডেভিড ব্যারো এফআরএস (২৯ নভেম্বর ১৯৫২ - ২৬ সেপ্টেম্বর ২০২০) ইংরেজ বিশ্বতত্ত্ববিদ, তাত্ত্বিক পদার্থবিজ্ঞানী এবং গণিতবিদ। বর্তমানে তিনি কেমব্রিজ বিশ্ববিদ্যালয়ে গাণিতিক বিজ্ঞানের গবেষণা অধ্যাপক হিসেবে কর্মরত আছেন। মৌলিক গবেষণা ছাড়াও জনপ্রিয় বিজ্ঞান গ্রন্থ এবং শৌখিন নাট্যকার হিসেবে তার পরিচিতি রয়েছে।   বইসমূহ  ইংরেজি ভাষায়:  Between Inner Space and Outer Space: Essays on the Science, Art, and Philosophy of the Origin of the Universe  Impossibility: Limits of Science and the Science of Limits.   Material Content of the Universe  Pi in the Sky: Counting, Thinking, and Being  Science and Ultimate Reality: Quantum Theory, Cosmology and Complexity  The Anthropic Cosmological Principle (with Frank J. Tipler). Oxford Uni. Press.   The Artful Universe: The Cosmic Source of Human Creativity  The Book of Nothing: Vacuums, Voids, and the Latest Ideas about the Origins of the Universe  The Infinite Book: A Short Guide to the Boundless, Timeless and Endless  The Left Hand of Creation: The Origin and Evolution of the Expanding Universe  The Origin of the Universe: To the Edge of Space and Time  The Universe That Discovered Itself  The World Within the World  Theories of Everything: The Quest for Ultimate Explanation  The Constants of Nature: The Numbers that Encode the Deepest Secrets of the Universe  অন্যান্য ভাষায়:  L'Homme et le Cosmos (ফরাসি)  Perché il Mondo è Matematico? (ইতালীয়)   আরও দেখুন   জ্যোতির্বিজ্ঞানের গ্রেশাম অধ্যাপক  anthropic principle   তথ্যসূত্র    বহিঃসংযোগ   John D Barrow homepage   Publications list  Millennium Mathematics Project   ইন্টারনেটে সহজলভ্য প্রকাশনা   Chaos in Numberland: the secret life of continued fractions  Chaos   Mathematics and Sports  Connections in Space website and CD Rom on mathematical and artistic aspects of space, with R. Bright, M. Kemp i N. Mee  Outer space - A Sense of Balance  Living in a Simulation, 2003.  Outer Space - Independence Day  Solution to A Sense of Balance  Outer Space - Rugby and Relativity  Solution to Independence Day  Wagons Roll  Solution to Rugby and Relativity  বিষয়শ্রেণী:১৯৫২-এ জন্ম বিষয়শ্রেণী:২০২০-এ মৃত্যু বিষয়শ্রেণী:ইংরেজ পদার্থবিজ্ঞানী বিষয়শ্রেণী:ইংরেজ প্রোটেস্ট্যান্ট বিষয়শ্রেণী:বিশ্বতত্ত্ববিদ বিষয়শ্রেণী:ইংরেজ বিজ্ঞান লেখক বিষয়শ্রেণী:ইন্টারন্যাশনাল সোসাইটি ফর সাইন্স অ্যান্ড রিলিজিয়নের সদস্য বিষয়শ্রেণী:টেম্পলটন পুরস্কার বিজয়ী বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:মলাশয়ের ক্যান্সারে মৃত্যু বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:ইংল্যান্ডে ক্যান্সারে মৃত্যু
ঝাড়খণ্ড বিধানসভার ৮১ জন সদস্যকে নির্বাচিত করার জন্য পরবর্তী ঝাড়খণ্ড বিধানসভা নির্বাচন ২০২৯ সালের অক্টোবরে অনুষ্ঠিত হবে বলে আশা করা হচ্ছে। হেমন্ত সোরেন ঝাড়খণ্ডের বর্তমান মুখ্যমন্ত্রী।   সময়সূচী  পোল ইভেন্ট সময়সূচী বিজ্ঞপ্তির তারিখ টিবিডি মনোনয়ন জমা দেওয়ার শেষ তারিখ টিবিডি মনোনয়ন যাচাই-বাছাই টিবিডি মনোনয়ন প্রত্যাহারের শেষ তারিখ টিবিডি ভোটগ্রহণের তারিখ টিবিডি ভোট গণনার তারিখ টিবিডি   তথ্যসূত্র   বিষয়শ্রেণী:ভারতে আগামী নির্বাচন বিষয়শ্রেণী:ঝাড়খণ্ড বিধানসভা নির্বাচন
১৯৯৩ সার্ক গোল্ড কাপ বা ১৯৯৩ দক্ষিণ এশীয় আঞ্চলিক সহযোগিতা সংস্থা গোল্ড কাপ ছিল দক্ষিণ এশীয় ফুটবল ফেডারেশন দ্বারা আয়োজিত আন্তর্জাতিক পর্যায়ের দক্ষিণ এশীয় ফুটবল প্রতিযোগিতা সার্ক গোল্ড কাপের প্রথম এবং উদ্বোধনী আসর। এই আসরে দক্ষিণ এশিয়ার ৪টি জাতীয় ফুটবল দল (পুরুষ) প্রতিযোগিতা করেছিল। এছাড়াও, পাকিস্তান হোয়াইট নামে পাকিস্তানের একটি জ্যেষ্ঠ অংশগ্রহণ করেছিল; তবে, তাদের ম্যাচগুলো এই আসরের অংশ ছিল না। এই আসরটি ১৯৯৩ সালের ১৬ হতে ২৩শে জুলাই পর্যন্ত পাকিস্তানের লাহোরে অনুষ্ঠিত হয়েছিল।  এই আসরে নিজেদের তিন ম্যাচে ৭ পয়েন্ট অর্জন করে ভারত সার্ক গোল্ড কাপের ইতিহাসে প্রথমবারের মতো শিরোপা জয়লাভ করার পাশাপাশি প্রথম দক্ষিণ এশীয় ফুটবল চ্যাম্পিয়ন হয়েছিল।  অংশগ্রহণকারী দল সার্ক গোল্ড কাপের এই আসরে দক্ষিণ এশিয়ার ৪টি দল অংশগ্রহণ করেছিল। দলগুলো হলো:          মাঠ ১৯৯৩ সালে এক ঘোষণায় জানানো হয়েছিল যে, এই আসরের সকল ম্যাচ পাকিস্তানের লাহোরের রেলওয়ে স্টেডিয়ামে অনুষ্ঠিত হবে।   লাহোর রেলওয়ে স্টেডিয়াম ধারণক্ষমতা: ৫,০০০   ম্যাচ এই আসরটি লিগ পদ্ধতিতে আয়োজন করা হয়েছিল, যেখানে সর্বোচ্চ পয়েন্ট অর্জনকারী দলটি শিরোপা জয়লাভ করেছিল।  পরিসংখ্যান  বিজয়ী  তথ্যসূত্র  বিষয়শ্রেণী:সাফ চ্যাম্পিয়নশিপের আসর বিষয়শ্রেণী:স্বাগতিক পাকিস্তানে আন্তর্জাতিক ফুটবল প্রতিযোগিতা বিষয়শ্রেণী:সাফ চ্যাম্পিয়নশিপ
Usage   This template expands a name to link to the appropriate New York City Subway station article. There are three parameters:  1 (mandatory) - Station name 2 (optional) - Company (IRT, BMT or IND) and line name (without "Line"); if empty, "New York City Subway" is substituted  (optional named parameter) - Replaces the link text to something other than the default text from parameter 1  The following abbreviations are recognized: {| |- style="vertical-align:top;" |rowspan=2|  BMT BMT  BMT station Bel  BMT elevated station B4  Fourth Avenue Line B5  Fifth Avenue Line (Brooklyn elevated) B6 or B63  63rd Street Line BAA  Archer Avenue Line BA  Astoria Line BBn  Brighton Line BB  Broadway Line BC  Canarsie Line BF  Franklin Avenue Line BFS  Fulton Street Line (elevated) BJ  Jamaica Line BLX  Lexington Avenue Line BMB  Manhattan Bridge Line BM  Myrtle Avenue Line BN  Nassau Street Line BS  Sea Beach Line BW  West End Line |rowspan=2| |  IND IND  IND station I2  Second Avenue Line I6  Sixth Avenue Line I8  Eighth Avenue Line I63  63rd Street Line IA or IAA  Archer Avenue Line IC  Concourse Line IX  Crosstown Line ICu  Culver Line IFS or DF  Fulton Street Line IQ  Queens Boulevard Line IR  Rockaway Line | |  IRT IRT  IRT station Iel  IRT elevated station I3  IRT Third Avenue Line I42  42nd Street Shuttle IB or IB7  Broadway–Seventh Avenue Line ID  Dyre Avenue Line IE  Eastern Parkway Line IFL or RF  Flushing Line IJ  Jerome Avenue Line ILn  Lenox Avenue Line ILx  Lexington Avenue Line INL  New Lots Line IN  Nostrand Avenue Line IP  Pelham Line IW  White Plains Road Line |- |colspan=3| Other 63rd  63rd Street Lines Archer or AA  Archer Avenue Lines |}Note that these abbreviations are not case sensitive: i.e. {{NYCS station|Roosevelt Island|63RD}} produces the same result as {{NYCS station|Roosevelt Island|63rd}}.  The template can be abbreviated as  (for New York City Subway).  For example:   {{NYCS station|Court Street}} expands to [[Court Street (New York City Subway)|Court Street]].  {{NYCS station|Court Street|BMT Fourth Avenue}} and {{nycs|Court Street|B4}} expand to [[Court Street (BMT Fourth Avenue Line)|Court Street]].  All New York City Subway station articles follow the link form of terminating with "(<line name> Line)" or "(New York City Subway)".  Discretion should be used on whether to name the place itself or the station that serves it. In railway articles it is generally preferred to use the station unless specifically talking about the place, for example that  is at Myrtle Avenue.   See also    ব্যবহার    আরও দেখুন
ব্রেক ফেল  ২০০৯ সালের একটি ভারতীয় বাংলা চলচ্চিত্র। চলচ্চিত্রটি পরিচালনা করেছেন কৌশিক গঙ্গোপাধ্যায় এবং প্রযোজনা করেছে মুম্বাই মন্ত্র মিডিয়া লিমিটেড কোম্পানি।  চলচ্চিত্রটির সঙ্গীত পরিচালনা করেছেন নীল দত্ত।   পটভূমি    অভিনয়শিল্পী   পরমব্রত চট্টোপাধ্যায়  স্বস্তিকা মুখোপাধ্যায়  আন্নু কাপুর  শাশ্বত চ্যাটার্জি  সন্তু মুখোপাধ্যায়  অরিন্দম শীল  লামা (অরিন্দম হালদার)  তরঙ্গ বিশ্বাস  পরাণ বন্দ্যোপাধ্যায়  তনিমা সেন   সঙ্গীত   "যদি প্রশ্ন করো" - শান, শ্রেয়া ঘোষাল  "জিঙ্গা লা লা"  "সরে সরে যায়" - শান, শ্রেয়া ঘোষাল  "রং লাগা দে"  "ভেঙ্গে মোর ঘরের চবি"  "ঘুরে তাকালেই"   আরও দেখুন   বারুদ (২০০৪-এর চলচ্চিত্র)   তথ্যসূত্র   বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
মাগোক-ই-আতারি মসজিদ হলো উজবেকিস্তানের বুখারার একটি ঐতিহাসিক মসজিদ। এটি ঐতিহাসিক ধর্মীয় কমপ্লেক্স লায়াব-ই হাউজের একটি অংশ। মসজিদটি বোখারার ঐতিহাসিক কেন্দ্রে, পো-ই-কল্যাণের প্রায় ৩০০ মিটার দক্ষিণ-পশ্চিমে, তোকি তেলপাক ফুরুশনের ব্যবসায়িক কেন্দ্রের ১০০ মিটার দক্ষিণ-পশ্চিমে এবং লায়াব-ই হাউজের ১০০ মিটার পূর্বে অবস্থিত। এটি ইউনেস্কোর বিশ্ব ঐতিহ্যবাহী স্থানের অংশ।602. UNESCO বর্তমানে, মসজিদটি কার্পেট যাদুঘর হিসাবে ব্যবহৃত হচ্ছে। ইতিহাস এটি অনুমান করা হয় যে ৯ম থেকে ১০ম শতাব্দীতে প্রাক-ইসলামী যুগের একটি জরাথুস্ট্রবাদ মন্দিরের ধ্বংসাবশেষের উপর মসজিদটি নির্মিত হয়েছিল। আরব বিজয়ের আগে মাগোক-ই আত্তারির স্থানে একটি বাজার ছিল। এটি প্রতিমা, পশন এবং মশলা - আতর (পারফিউম) এবং অন্যান্য পণ্যের বাজার ছিল। এগুলো ছাড়াও এই জায়গার নিকটে পূর্বে চাঁদের (মোখ) মন্দির ছিল। বোখারায় প্রথম সিনাগগটি নির্মাণের আগে ইহুদিরা মুসলমানদের সাথে মসজিদে জায়গা ভাগ করে নিয়েছিল। কেউ কেউ বলে যে বুখারীয় ইহুদি ও মুসলমানরা একই সময়ে একই জায়গায় একই সাথে প্রার্থনা করতো। অন্যান্য উৎস বলে যে ইহুদিরা মুসলমানদের পরে প্রার্থনা করতো। মঙ্গোলীয় আক্রমণের আগের মধ্য এশিয়ার প্রাচীনতম বেঁচে থাকা মসজিদগুলোর একটি এবং বুখারার কয়েকটি বেঁচে থাকা ভবনগুলোর মধ্যে একটি হিসাবেও মসজিদটি উল্লেখযোগ্য। দ্বাদশ শতাব্দীতে বোখারাতে কারা-খানিদদের রাজত্বকালীন সময়ে মসজিদটি যথেষ্ট পরিমাণে পুনর্নির্মাণ এবং পুনরায় সাজানো হয়েছিল। এর দক্ষিণে একটি নতুন প্রধান অট্টালিকার সদর বহির্ভাগ তৈরি করা হয়েছিলো।Pander: Zentralasien, 2004, S. 162 পঞ্চদশ শতাব্দীর মাঝামাঝি সময়ে, এটি পুনরুদ্ধার করা হয়েছিল এবং পূর্বের জমিতে আইওয়ান সহ একটি নতুন দরজা নির্মাণ করা হয়েছিল। ১৯৩০-এর দশকের শুরুতে মসজিদটি আবার পুনরুদ্ধার করা হয়েছিল। স্থাপত্য থাম্ব|মাগক-ই-আত্তারি মসজিদ ভবনটি ১২ x ৭.৫ বর্গমিটার আয়তক্ষেত্রাকার জমির উপর অবস্থিত। ভবনের মূল কেদ্রের সমতল ছাদে খিলানযুক্ত জানালা সহ দুটি অষ্টভুজাকার বাইজেন্টাইন ধরনের থোলোব্যাত আছে। এতে অষ্টভুজাকার গম্বুজও রয়েছে। মসজিদের মেঝে পৃথিবীর পৃষ্ঠ থেকে প্রায় ৪.৫০ মিটার নিচে। সুতরাং, মসজিদে এর নামে "মাগোক-ই" সংযোজন করা হয়েছে যার অর্থ "গর্তে" বা "পাতালে"। আর একটি "অন্তর্ভূমি" মসজিদ হলো মাগোক-ই-কুরপা মসজিদ, যা প্রায় দেড়শো মিটার উত্তর-পশ্চিমে অবস্থিত। নারশাখি তার বুখারার ইতিহাসে (৯৯০ খ্রি।) বইয়ে পূর্বের মন্দিরের স্থানে নির্মিত মসজিদটির নাম রেখেছিলেন "মাগোক", অর্থাৎ "গর্তে", কারণ তখনো মসজিদের অর্ধেকটি মাটির স্তরের আড়ালে ছিলো। দক্ষিণ সদর বহির্ভাগটি সর্বাধিক সমৃদ্ধ ও সজ্জিত এবং এটি ছিল সাবেক প্রধান প্রবেশদ্বার। মসজিদের অলঙ্কারগুলি মূলত কাটা এবং খোদাই করা ইট এবং ফুলের মোটিফ সহ পোড়ামাটির মোজাইক দিয়ে তৈরি করা হয়। আইওয়ানের খিলানটি দেওয়ালের দুটি কলামের উপর স্থাপির এবং কঞ্চি দিয়ে সজ্জিত। আইওয়ানের প্রতিটি পাশে, আলংকারিক নিদর্শনযুক্ত তিনটি আয়তক্ষেত্রাকার কাঠামো একটির আরেকটি দিয়ে সাজানো হয়েছে।  তথ্যসূত্র  বিষয়শ্রেণী:বোখারার মসজিদ বিষয়শ্রেণী:বোখারা বিষয়শ্রেণী:৯ম শতাব্দীর মসজিদ
লস অ্যাঞ্জেলেস নগরকেন্দ্র বা মূল মার্কিন ইংরেজিতে ডাউনটাউন লস অ্যাঞ্জেলেস (Downtown Los Angeles) হল ক্যালিফোর্নিয়ার লস অ্যাঞ্জেলেস শহরের কেন্দ্রীয় বাণিজ্যিক এলাকা। এছাড়া এখানে প্রায় ৮৫ হাজার অধিবাসীর একটি বৈচিত্র্যময় আবাসিক এলাকা রয়েছে। এলাকাটির আয়তন প্রায় ৫.৮৪ বর্গ মাইল (১৫.১ বর্গ কিমি)। ২০১৩ সালের একটি সমীক্ষায় দেখা গেছে যে এলাকাটিতে ৫ লক্ষেরও বেশি লোকের কর্মসংস্থান রয়েছে। এটি কেন্দ্রীয় লস অ্যাঞ্জেলেসেরও অংশ।  লস অ্যাঞ্জেলেস নগরকেন্দ্র আশেপাশের এলাকা ও জেলাগুলিতে বিভক্ত, কিছু সমাপতিত (ওভারল্যাপিং)। বেশিরভাগ জেলার নামকরণ এখন বা ঐতিহাসিকভাবে কেন্দ্রীভূত কার্যকলাপের জন্য করা হয়েছে, যেমন আর্টস, সিভিক সেন্টার, ফ্যাশন, ব্যাঙ্কিং, থিয়েটার, খেলনা ও জুয়েলারি জেলা। এটি শহরের পৌর রেল পরিবহন ব্যবস্থা এবং দক্ষিণ ক্যালিফোর্নিয়ার জন্য প্যাসিফিক সার্ফলাইনার ও মেট্রোলিংক কমিউটার রেল ব্যবস্থার কেন্দ্রস্থল।  ব্যাঙ্ক, বিপণীবীথি, ও চলচ্চিত্র প্রাসাদগুলি এক সময় শহরের কেন্দ্রস্থলে সমস্ত আর্থ-সামাজিক শ্রেণীর বাসিন্দাদের ও দর্শকদের আকর্ষণ করেছিল, কিন্তু এলাকাটির অর্থনৈতিক কর্মকাণ্ড বিশেষ করে ১৯৫০-এর দশকের পরে হ্রাস পায়। এখন ডাউনটাউন ২০০০-এর দশকের গোড়ার দিকে শুরু হওয়া একটি পুনর্জাগরণ অনুভব করছে। ক্রিপ্টো.কম এরিনা শহরের কেন্দ্রস্থলের দক্ষিণ প্রান্তে প্রতিষ্ঠিত হয়, এবং ব্রডওয়ে বরাবর প্রাক-যুদ্ধ ভবনগুলিকে নতুন ব্যবহারের জন্য পুনরুদ্ধার করা হচ্ছে, যেমন বিলাসবহুল কনডো, সহ-কর্মস্থল ও উচ্চ-শেষ খুচরো।  তথ্যসূত্র  বিষয়শ্রেণী:লস অ্যাঞ্জেলেস নগরকেন্দ্র বিষয়শ্রেণী:মার্কিন যুক্তরাষ্ট্রের কেন্দ্রীয় বাণিজ্যিক এলাকা বিষয়শ্রেণী:নগরকেন্দ্র বিষয়শ্রেণী:কেন্দ্রীয় লস অ্যাঞ্জেলেস বিষয়শ্রেণী:লস অ্যাঞ্জেলেসের অর্থনীতি
দল (উ)১২  ৮  ২  ০  ২  ২২ +.৯৬৭ (উ)১২  ৬  ৩  ০  ৩  ১৯  +০.৩৫৩ (উ)১০  ৫  ৪  ০  ১  ১৮  +০.৯৯৬ (উ)১২  ৮  ৪  ০  ০  ১৬  -০.২৪০ (অ)১২  ৬  ৬  ০  ০  ১২  -০.১৪৭ (অ)১০  ৪  ৬  ০  ০  ৮ -০.২১১ (অ)১২  ৩  ৯  ০  ০  ৬  -০.৫৪৭ (অ)১২  ৩  ৯  ০  ০  ৬  -০.৫৯৪   অনুষ্ঠিতব্য ২০১৮ সালের ক্রিকেট বিশ্বকাপের বাছাইপর্বে খেলার সুযোগ পাবে  দ্বিতীয় বিভাগে অবনমন ঘটবে উৎস: ইএসপিএনক্রিকইনফো (উ) উত্তীর্ণ  (অ) অবনমিত বিষয়শ্রেণী:ক্রিকেট পরিভ্রমণ বাক্স